CELEX: 62011CA0027
Language: sk
Date: 2012-06-07 00:00:00
Title: Vec C-27/11: Rozsudok Súdneho dvora (ôsma komora) zo 7. júna 2012 (návrh na začatie prejudiciálneho konania, ktorý podal Administrativen săd Sofija-grad — Bulharsko) — Anton Vinkov/Načalnik Administrativno-nakazatelna dejnost (Návrh na začatie prejudiciálneho konania — Vnútroštátna právna úprava, ktorá nepripúšťa podanie opravného prostriedku na súd proti rozhodnutiu ukladajúcemu peňažnú sankciu, ako aj odobratie kontrolných bodov z vodičského oprávnenia za viacero priestupkov voči pravidlám cestnej premávky — Výlučne vnútorná situácia — Neprípustnosť návrhu)

21.7.2012   
            
            
               SK
            
            
               Úradný vestník Európskej únie
            
            
               C 217/3
            
         Rozsudok Súdneho dvora (ôsma komora) zo 7. júna 2012 (návrh na začatie prejudiciálneho konania, ktorý podal Administrativen săd Sofija-grad — Bulharsko) — Anton Vinkov/Načalnik Administrativno-nakazatelna dejnost
   (Vec C-27/11) (1)
   
   (Návrh na začatie prejudiciálneho konania - Vnútroštátna právna úprava, ktorá nepripúšťa podanie opravného prostriedku na súd proti rozhodnutiu ukladajúcemu peňažnú sankciu, ako aj odobratie kontrolných bodov z vodičského oprávnenia za viacero priestupkov voči pravidlám cestnej premávky - Výlučne vnútorná situácia - Neprípustnosť návrhu)
   2012/C 217/05
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd Sofija-grad
   
      Účastníci konania pred vnútroštátnym súdom
   
   
      Odvolateľ: Anton Vinkov
   
      Odporca: Načalnik Administrativno-nakazatelna dejnost
   
      Predmet veci
   
   Návrh na začatie prejudiciálneho konania — Administrativen săd Sofija-grad — Výklad článku 82 ods. 1 pododseku 2 písm. a) ZFEÚ a článku 91 ods. 1 písm. c) ZFEÚ, ako aj rámcového rozhodnutia Rady 2005/214/SVV z 24. februára 2005 o uplatňovaní zásady vzájomného uznávania na peňažné sankcie (Ú. v. EÚ L 76, s. 16) — Výklad článkov 47, 48 a 52 Charty základných práv Európskej únie — Zlučiteľnosť vnútroštátnej právnej úpravy, ktorá vylučuje právo podať opravný prostriedok na súd proti rozhodnutiam ukladajúcim peňažné sankcie za správne priestupky za porušenie dopravných predpisov až do výšky 50 leva, s právom Únie
   
      Výrok rozsudku
   
   Návrh na začatie prejudiciálneho konania podaný rozhodnutím Administrativen săd Sofija-grad (Bulharsko) z 27. decembra 2010 (vec C-27/11) je neprípustný.
   
      (1)  Ú. v. EÚ C 145, 14.5.2011.